Ni ellitiĝas ĉirkaŭ 6:30. Ni plabas foriri frue – celo 8:30 – ĉar la itinero de la tago proksimiĝas 80 kilometrojn, kun malebenajoj certe alireblaj sed al kiuj ni ne plu kutimas. Cetere, la vetero promesas esti varma ankaŭ ĉi tie, eĉ se la 27° ĉi tie povas, en Francio, instigi al kondescendendan rideton.
#000002
Ĝi devus esti des pli facila ĉar ni ne havas tendon por malmunti, ĉar ni luis ŝirmejon ĉe kampadejo. Resume, temas nur pri matenmanĝo, prepari kaj ŝargi la selsakojn.
#000003
Ni forlasas Hobro-n laŭ la Mariager Fjordo, ĉi-foje laŭ la suda bordo. Dum la unuaj kilometroj estas ne tiom facilaj grimpadoj.
#000005
La urbeto Mariager estas tre bela kun siaj stratoj pavimitaj per ŝtonetoj, tamen ne tre facila por niaj bicikloj, ni devas deĉevaliĝi.
#000006
Tiu ĉi urbo de 2.500 loĝantoj organizas post kelkaj semajnoj la "Politikan Festivalon de Eŭropo", forumon kiu celas faciligi la dialogon inter eŭropaj institucioj, asocioj kaj civitanoj. Ĉi tio estas des pli rimarkinda, ke, ekde nia alveno en Danujo, ni ne vidis eŭropan flagon.
#000007
Ankaŭ estas bonega bakejo kaj kukejo en la vilaĝo... sed tio estas alia historio.
#000008
La pejzaĝo estas varia, ni veturas foje en la arbaro, foje en la kamparo, plej ofte sur malgrandaj trankvilaj vojoj. Ni povus esti en Francio : la vojoj serpentumas, la malsupreniroj kaj grimpadoj alternas, la pejzaĝoj estas diversaj.
#000009
La mallonga deturniĝo de la bicikla vojo tra la urbo Dania, feriejo por riĉuloj ĉe la rando de la fjordo, estas tre agrabla.
#000010
Pasinte Assens, ni iras sudoriente. La regiono ŝajnas malpli riĉa ĉi tie. La domoj ofte estas pli grandaj sed pli malnovaj. Multaj bezonus laborojn. Ni ankoraŭ renkontas grandiozajn farmkonstruaĵojn, kiuj, por kelkaj el ili, aspektas kiel grandbienoj aŭ malgrandaj kasteloj.
#000011
Pikniko en Havndal sur la benko de parkejo, kies plej granda merito estas esti en ombro kaj troviĝi tre proksime de la eta superbazaro, kiu vendas tre malvarmajn bierojn, preskaŭ frostitajn. Bona afero !
#000012
Paro estas instalita sur sia teraso. Ni petas de ili freŝan akvon ĉar tiu de niaj boteloj jam varmiĝis. Oni ankoraŭ rakontas al ni pri la Tour de France, pasio ĉi tie.
#000013
Ni alvenas al Udbyhøj. La urbo estas dividita en du fare de Randers Fjord. La pramo, kiun ni prenas, kiu estis ĵus forironta, permesas al ni atingi la sudan flankon de la urbo.
#000014
La pejzaĝo estas tiam grandioza. La kampoj de cerealoj etendiĝas senfine en la montetoj. Ili havas belajn kolorojn, de pajleflavo ĝis okro.
#000015
En Store Sjørup, ni vidas merkato. Kial ne, ni havas iom da tempo.
#000016
Véronique lasas sin konvinki de la fiŝvendistino. Ŝi estas tre agrabla kaj ŝi estas parolema. La avantaĝo de fumita aŭ sekigita fiŝo estas ke ĝi ne bezonas esti konservita malvarma. Ni foriris kun peco da fumaĵita salmo, sekigita skombro kaj tri fiŝaj buletoj.
#000017
Véro aĉetas ankaŭ paron da gantoj de sinjorino, kiu bredas siajn ŝafojn, tondas ilin, kartigas kaj ŝpinas ilian lanon, trikas ĝin kaj vendas la pretan produkton ĉi tie. Pro la temperaturo, Vero certe estos ŝia nura kliento por la tago.
#000018
La vojo, laŭ kiu ni devis iri al la kampadejo, ne plu ekzistas, superkreskita de herboj kaj rubusoj, ni devas fari deturniĝon kaj aldoni du-tri kilometrojn al la taga itinero por finfine atingi troloĝatan kaj bruan kampadejon. La najbaro estas agrabla: li prenas niajn glacipakaĵojn en la frostujo en sia ruldomo. Ili estos bonvenaj morgaŭ. La temperaturo devus esti eĉ pli alta ol hodiaŭ.
#000019